OJ Simpson dan op parool vrygelaat | Maroela Media
OJ Simpson dan op parool vrygelaat
OJ Simpson verskyn voor die paroolraad in Lovelock, Nevada (20 Julie 2017). Foto: Lovelock Correctional Center via AP
OJ Simpson, die bekende voormalige Amerikaanse voetbalspeler, wat tans tronkstraf vir ontvoering en roof uitdien, sal in Oktober op parool vrygelaat word.
Simpson was nege jaar lank agter tralies. ABC berig Simpson (70) het Donderdag voor 'n paroolraad in Lovelock, Nevada verskyn waar hy gesê het hy het berou vir sy dade en is tot nederigheid gedwing deur sy gevangenisstraf. Toe die paroolraad sy uitspraak gelewer het, het 'n emosionele Simpson verlig geglimlag en gesê: "Dankie, dankie".
Simpson is in 2007 in hegtenis geneem vir sy betrokkenheid by 'n mislukte rooftog in Las Vegas toe hy 'n groep mans in 'n hotel en casino in gelei het om sportmemorabilia te steel. Hy het aangevoer die memorabilia het aan hom behoort. Hy is die daaropvolgende jaar tot 33 jaar tronkstraf gevonnis.
Simpson is 1994 vrygespreek op 'n aanklag dat hy sy gewese vrou, Nicole Brown Simpson en haar vriend Ronald Goldman vermoor het. Hoewel Simpson aan die moord vrygespreek is, het Goldman se familie met 'n $33 miljoen siviele eis weens onregmatige doodslag geslaag.
Dié hofsaak word steeds as een van die opspraakwekkendste hofsake van alle tye bestempel.
Papegaai sou 'getuig' in moordsaak
Rockster dood in huis aangetref
Ek moet tog die storie weer vertel. Daar in 1994 toe hy aangekla is, toe sê die staatsaanklaer blykbaar in die hof toe OJ Simpson moes getuig dat hy wat OJ is net toneel speel. Daarna skryf een joernalis hy wil net vir die staasaanklaer sê dat hy vir OJ in die rolprent "Naked Gun" gesien het en dat OJ Simpson kan nie toneel speel nie.
Ja-nee, lyk my nêrens in die wêreld is daar regverdigheid in enige justisie-stelsel nie, ook nie eens in Amerika nie. OJS is 33 jaar opgelê, maar dien net ietsie minder as 9 jaar uit en word dan geparool. In 'n onlangse dokumentêr oor die wrede moorde van NBS en RG is dit selfs vir die leek dat dit wél OJS is wat dit gepleeg het. Die swart handskoen, wat sleutelgetuienis was in die saak, is verwerp omdat dit hom nie gepas het nie. Sy regsverteenwoordiger het so ewe self-voldaan uitgeroep: "If it does not fit, you should acquit!". Dit, terwyl… Lees meer »